**Notă informativă**

**la proiectul de lege privind instituirea unor măsuri de susținere a activității de întreprinzător și modificarea unor acte normative**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Prezentul proiect de lege este elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Prezentul proiect de lege a fost elaborat în vederea creării unui cadru juridic axat pe implementarea unor măsuri de susținere a întreprinderilor în contextul situației epidemiologice (COVID-19) și efectele acesteia asupra economiei naționale, ca instrumente de suport bazate pe subvenționarea cheltuielilor suportate de întreprinderi în procesul de identificare a resurselor financiare pentru onorarea obligațiilor salariale față de angajați, obligațiilor comerciale și necesității de mijloace circulante, etc.  În partea ce vizează compartimentul 1 al proiectului, se menționează că scopul acestuia se bazează pe identificarea și implementarea unor instrumente de suport a societății pe perioada constrângerilor financiare cauzate ca efect a sistării activității sau imposibilității desfășurării activității pe timp de pandemie.  În partea ce vizează prevederile care au drept scop modificarea unor acte normative menționăm că promovarea unor asemenea măsuri reprezintă un exercițiu repetativ, axat în principal pe elaborarea unui cadrul normativ care să corespundă și să asigure pârghii pentru impulsionarea proceselor dinamice a economiei naționale cu minim cheltuieli pentru implementarea acestuia. În acest sens, prezentul proiect urmărește asigurarea unor condiții clare, echitabile și competitive de dezvoltare a mediului de afaceri, edificarea veniturilor proprii prin asigurarea nivelului de finanțare, asigurarea redistribuirii corecte a veniturilor și solidaritatea socială, îmbunătățirea și simplificarea mecanismelor fiscale naționale, precum și măsuri de simplificare a procesului de declarare și achitare a impozitelor, taxelor și contribuțiilor.  Principalele prevederi ale proiectului de lege sunt:   * Introducerea măsurilor de susținere a întreprinderilor prin implementarea Programului de subvenționare a dobânzilor și Programului de rambursare a TVA; * Reducerea cotei TVA de la 20% la 15% pentru sectorul HORECA; * Optimizarea resurselor naturale; * Eficientizarea administrării procesului de calculare și raportare a contribuțiilor prin comasarea acestora; * Consolidarea veniturilor Fondului de susținere socială a populației, etc.   Astfel, prin prisma proiectului respectiv obiectivele Guvernului se axează pe identificarea instrumentelor de suport a activității de întreprinzător pe timp de pandemie, redistribuirea veniturilor populației, precum și asigurarea unui suport pentru creșterea economică. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de lege nu are drept scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul este structurat în 2 compartimente:   1. **Instituirea unor măsuri de susținere a activității de întreprinzător** 2. **Modificarea unor acte normative** 3. **Instituirea unor măsuri de susținere a activității de întreprinzător**   Acest compartiment este repartizat în 2 capitole ce vizează stabilirea cadrului regulatoriu necesar instituirii a două programe menite să asigure suport activității de întreprinzător.   * Capitolul I reglementează mecanismul de implementare a Programului subvenționarea dobânzilor. Programul respectiv este conceput să faciliteze accesul întreprinderilor la contractarea creditelor în perioada 1 mai 2020 – 31 decembrie 2020.   Scopul programului constă în acordarea suportului întreprinderilor care contractează credite fără a restricționa destinația acestora (achitarea salariilor, mijloace circulante, investiții) prin compensarea sumei dobînzii lunare achitate sau care urmează a fi achitată pentru creditele contractate.   |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  | | |  | | |  | |  |  | Destinația: Plata salariilor,  mijloace circulante, investiții | | | BNM | | |  | |  | | | |  |  |  |  |  | relaxare  monetară | | |  | |  | Angajator |  | Credit |  | Bănci | | |  | |  |  |  |  |  |  | | |  | |  |  |  | Subvenționarea dobânzii |  | VMS |  | Dobânda |  | |  | Salariu |  |  |  | |  |  |  |  |  |  | | |  | |  |  | Consum |  |  |  | | |  | |  |  |  |  |  |  | | |  | |  | Angajat |  | Impozite |  | Guvern | | |  | |  |  |  |  |  |  | | |  | |  |  | Utilități |  |  |  | | |  | |  |  |  |  |  |  | | |  |   Elementele Programului de subvenționare a dobânzii:   |  |  | | --- | --- | | Suma subvenției | Mărimea dobînzii lunare | | Rata maximă a dobînzii anuale subvenționate | 8,76% în monedă națională și 4,40% în valută străină, ce constituie rata medie ponderată anuală la creditele noi acordate pentru persoanele juridice total pe termene pentru anul 2019 determinată de Banca Națională a Moldovei | | Perioada de achitare a subvenției | 1 mai 2020 – 31 decembrie 2020 | | Suma creditului | Suma fondului de salarizare pentru luna decembrie 2019, ianuarie 2020, februarie 2020 |   **Impact bugetar estimat – 90 mil. lei.**   * Capitolul II prevede stabilirea cadrului juridic pentru implementarea Programului de rambursare a TVA-ului destinat perioadei ulterioare.   Programul urmărește oferirea contribuabililor plătitori de TVA a dreptului de a solicita rambursarea TVA ceea ce va spori semnificativ lichiditatea întreprinderilor. Este de menționat că conform declarației privind TVA pentru perioada fiscală decembrie 2019, peste 16 mii de agenți economici au înregistrat sume TVA destinate pentru perioada ulterioară.  Suma TVA destinate pentru perioada ulterioară se determină ca diferența dintre suma totală TVA colectată (suma TVA aferentă vânzărilor, inclusiv ajustările și avansurile) și suma TVA spre deducere (suma TVA aferent procurărilor, inclusiv importurilor și ajustările, suma TVA din perioada precedentă, și suma TVA restituită).  Elementele Programului de rambursare a TVA-ului:   |  |  | | --- | --- | | Subiecții | Întreprinderile - înregistrați contribuabili TVA | | Suma rambursării | * Suma rambursării va constitui mărimea minimă dintre  1. suma TVA destinată perioadei ulterioare în ultima perioadă 2. suma impozitelor salariale (impozit pe venit, CAS PAOAM) aferent lunii de gestiune; 3. suma impozitelor salariale (impozit pe venit, CAS PAOAM) aferent lunii februarie 2020  * Suma cumulativă a rambursării pe perioada de achitare (1 mai 2020 – 31 decembrie 2020) nu va depăși suma TVA destinată perioadei ulterioare înregistrată în declarația TVA din luna decembrie 2019; * Suma TVA restituită va diminua suma TVA destinată perioadei ulterioare | | Perioada de achitare a subvenției | 1 mai 2020 – 31 decembrie 2020 | | **Impact bugetar 1 mld. lei** | |   **2. Modificarea unor acte normative**  Propuneri de perfecționare a cadrului normativ din domeniul fiscal și vamal în vederea îmbunătățirii prevederilor acestuia și facilitării mecanismului de aplicare se axează pe ajustarea prevederilor Codului fiscal nr.1163/1997, Codului vamal nr.1149/2000, Legii nr.1585/1998 cu privire la asigurarea obligatorie de asistenţă medicală, Legii nr. 156/1998 privind sistemul public de pensii, Legii nr.489/1999 privind sistemul public de asigurări sociale, Legii asigurării pentru accidente de muncă şi boli profesionale nr.756/1999, Legii Fondului de susţinere a populaţiei nr.827/2000, Legii nr.1569/2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice, Legii nr.1593/2002 cu privire la mărimea, modul şi termenele de achitare a primelor de asigurare obligatorie de asistenţă medicală, Legii nr.131/2012 privind controlul de stat asupra activităţii de întreprinzător, Legii nr.397/2003 privind finanțele publice locale, Legii nr.289/2004 privind indemnizaţiile pentru incapacitate temporară de muncă şi alte prestaţii de asigurări sociale, Legii nr.278/2007 privind controlul tutunului, Legii nr.133/2008 cu privire la ajutorul social, Legiinr.77/2016 cu privire la parcurile pentru tehnologia informației, Legii nr.302/2017 cu privire la Serviciul Vamal și a Legii nr. 171/2019 cu privire la modificarea unor acte legislative.  **Cu referință la ajustările aferente Codului fiscal** acestea includ următoarele:   * + modificarea aferentă art.5 pct.38 în coroborare cu art.133 alin.(2) pct.34), are drept scop împuternicirea Serviciului Fiscal de Stat cu dreptul de a efectua campanii promoționale în vederea îmbunătățirii procesului de administrare fiscală, majorării încasărilor la bugetul public național și majorării nivelului de transparență al activității economice. Prin urmare, în vederea desfășurării conforme a campaniilor promoționale de către Serviciul Fiscal de Stat se impune ajustarea prevederilor Codului fiscal în vederea împuternicirii acestuia cu atribuții ce vizează organizarea și desfășurarea acestora *(intrarea în vigoare: 01.05.2020);*   + abrogarea art.20 lit.u1) *(intrarea în vigoare: 01.01.2021)*;   Actualmente tratamentul fiscal aplicat veniturilor sub forma de dobânzi sau dividende obținut din investițiile efectuate în instrumentele financiare este diferit. De exemplu, dividendele obținute din acțiunile deținute în capitalul social sunt supuse impozitării la sursa de plată (cota impozitului pe venit fiind 6%), pe când dobânzile aferente valorilor mobiliare de stat și depozitelor bancare constituie surse de venituri neimpozabile.  Astfel, condițiile diferite create pentru instrumentele financiare subminează piața de capital. În acest sens prin măsura de politică fiscală de anulare a scutirii de impozitul pe venitul obținut din investițiile efectuate în valorile mobiliare de stat se urmărește uniformizarea tratamentului fiscal pentru diferite instrumente financiare.   * + modificarea art.793 alin.(2) urmărește simplificarea procesului de confirmare a rezidenței de către persoana juridică nerezidentă prin prezentarea copiei certificatului de rezidență sau documentului ce atestă înregistrarea acesteia în țara sa de rezidență, sau extrasul de pe pagina web a autorității din statul de rezidență ce atestă rezidența fiscală ori înregistrarea persoanei juridice *(intrarea în vigoare: 01.05.2020)*;   + modificările art.93 și 96 lit. b) vizează reducerea cotei TVA de la 20% la 15% pentru sectorul HORECA. *(intrarea în vigoare: 01.05.2020)*.   Pentru a asigura susținerea întreprinderilor din sectorul HORECA, concomitent cu neadmiterea creșterii sumelor TVA pe debit, se propune diminuarea cotei TVA de la 20% la 15% pentru sectorul HORECA.  ***Impact bugetar anul 2020 - 20 mil. lei***   * + modificarea prevăzută la art.95 alin.(2) lit.g) din Codul fiscal și pct.34 din Legea nr.171/2019 pentru modificarea unor acte legislative, cuprinde norme ce vizează introducerea unor reglementări de concretizare a regimului fiscal aplicat asupra livrărilor proprietăţii întreprinderilor declarate în proces de insolvabilitate, a proprietății gajate sau ipotecate. Conform conceptului stabilit prin prisma Legii nr.171/2019 ce vizează politica fiscală și vamală pentru anul 2020, taxarea inversă se aplică doar asupra livrărilor proprietății întreprinderilor declarate în proces de insolvabilitate în conformitate cu prevederile Legii insolvabilității nr.149/2012, efectuate către persoanele juridice şi fizice care desfăşoară activitate de întreprinzător *(intrarea în vigoare: 01.05.2020).*   Astfel, se impune necesitatea concretizării că, taxarea inversă nu se aplică pentru livrările proprietății întreprinderilor declarate în proces de insolvabilitate, proprietății gajate sau ipotecate persoanelor fizice care nu practică activitate de întreprinzător;   * + introducerea art.1015 și abrogarea art.104 litera c) are drept scop reglementarea mecanismului de restituire a sumelor TVA aferente procurărilor de mărfuri și/sau servicii destinate uzului sau consumului personal de către membrii personalului acestor misiuni diplomatice, oficii consulare sau a reprezentanțelor organizaţiilor internaţionale, precum şi de către membrii familiilor lor care locuiesc împreună cu ei, prin limitarea sumei posibile restituirii la suma TVA calculată din 2 salarii medii pe economie *(intrarea în vigoare: 01.07.2020).*   + prevederile ce vizează aplicarea scutirilor de TVA, accize, taxa vamală și taxa pentru procedurile vamale pentru mărfurile consumabile importate de echipele/modulele internaționale de intervenție, care participă la exercițiile internaționale de management ale consecințelor situațiilor excepționale, desfășurate pe teritoriul Republicii Moldova, are drept scop implementarea acordurilor bilaterale încheiate între Republica Moldova şi alte state privind cooperarea în domeniul protecţiei civile şi lichidarea consecinţelor situaţiilor excepţionale, anjamentul administrativ între Direcţia Generală Ajutor Umanitar şi Protecţie Civilă a Comisiei Europene şi Serviciul Protecţiei Civile şi Situaţiilor Excepţionale al MAI privind cooperarea în domeniul protecţiei civile, Memorandumul de înţelegere nr.1994 din 10 ianuarie 1994 privind facilitarea transporturilor transfrontaliere civile de importanţă vitală, Acordul nr.1709 din 17 septembrie 1999 încheiat între Guvernul Republicii Moldova şi Organizaţia Naţiunilor Unite cu privire la măsurile de urgentare a importului, exportului şi de tranzitare a ajutoarelor umanitare şi a averii personalului de acordare a ajutorului în caz de calamităţi şi situaţii excepţionale *(intrarea în vigoare: 01.05.2020)*.   Astfel, proiectul de lege stabilește scutirea de taxe şi plăţi legate de intrarea/ieşirea din Republica Moldova a echipelor/modulelor internaționale, din cadrul Mecanismului protecției civile a Uniunii Europene sau a altor state, pentru participare la exercițiile internaţionale de management al situațiilor excepționale sau intervenţii la lichidarea consecințelor situațiilor excepționale majore.  Participarea la exerciții de teren și Stat Major internațional a echipelor/modulelor internaționale de intervenție este o modalitate de implementare a angajamentelor asumate prin acordurile internaţionale, la care Republica Moldova este parte. Cu toate acestea, tratatele enunţate nu prevăd scutirea de taxe vamale la desfăşurarea unor astfel de exerciţii.  Respectiv, în baza practicii internaţionale şi intereselor comune de acordare a ajutorului reciproc, este oportună scutirea de orice taxe de stat, legate de intrarea/ieşirea din Republica Moldova, a tuturor participanţilor la exerciţiile internaţionale de management al consecinţelor situaţiilor excepţionale, cît și la lichidarea consecinţelor situaţiilor excepţionale majore.   * + completarea art.103 alin.(1) pct.20) are drept scop promovarea activității editoriale în Republica Moldova, în contextul în care o componentă importantă a costului de producție a cărții o reprezintă suma drepturilor de autor, inclusiv suma TVA. Drepturile de autor pot fi acordate editurii atât de către nerezidenți, cât și de către rezidenți, acestea reprezentând venitul impozabil din care sunt calculate și achitate royalty *(intrarea în vigoare: 01.05.2020)*.   Astfel, în vederea dezvoltării segmentului editorial autohton se propune acordarea scutirii de TVA fără drept de deducere la livrarea serviciilor referitoare la obiectele dreptului de autor și ale drepturilor conexe utilizate la producția de carte. Or, în cazul importului de cărți, importatorul nu suportă suma TVA aferentă drepturilor de import, ceea ce dezavantajează producătorul autohton;   * + ajustarea prevederilor art.124 alin.(9) și art.125 alin.(3) ce vizează restituirea sumei accizei achitate de către agenții economici autohtoni pentru mărfurile produse sau importate (materia primă) care ulterior sunt livrate agenților economici ce administrează activitatea magazinelor duty-free *(intrarea în vigoare: 01.05.2020)*.   Or, în cazul nerestituirii accizei pentru mărfurile autohtone livrate în magazinele duty-free, acestea se percep dublu, odată de către agenții economici autohtoni la etapa de producere pentru materia primă procurată sau importată, și a doua oară la etapa de comercializare de către agenții economici care administrează activitatea magazinelor duty-free.  În schimb, pentru marfa introdusă direct în regim vamal duty-free, acciza se achită doar pentru mărfurile supuse accizei comercializate în magazinul duty-free amplasat la intrare, sau pe teritoriul Republicii Moldova, către agenții economici care administrează activitatea magazinelor duty-free urmare a comercializării acestora, fapt ce pune în condiții inegale mărfurile livrate de pe teritoriu și cele importate.  **Situația actuală.**   1. Dacă se importă mărfuri (spre: exemplu alcool), și se plasează în duty-free, importatorul nu achită acciza.   Dacă alcoolul se vinde în magazinele de la ieșire nu se achită acciza, daca se vinde la intrare, magazinul duty-free achită acciza în mărime de 104,33 lei/litru alcool absolut.   1. Dacă acest alcool este produs pe teritoriu, producătorul achita acciza pe materia primă în cuantum de 104,33 lei/litru alcool absolut.   Daca alcoolul produs se vinde în magazinele de la ieșire pentru acesta nu se calculează și nu se achită acciza, iar producătorul primește dreptul de a solicita restituirea sumei accizei calculate și achitate fie la momentul importului materiei prime, fie în momentul scoaterii producției din antrepozitul fiscal, în mărime de 104,33 lei/ litru alcool absolut.  Totodată, alcoolul produs pe teritoriul și introdus pentru comercializare în magazinul duty-free amplasat la intrare, sau pe teritoriul Republicii Moldova va fi supus unei accize duble.  Aplicarea unei accize duble asupra producției respective se explică prin faptul că producătorul autohton nu are dreptul de a solicita restituirea accizei achitate pentru materia primă, deoarece locația magazinului duty-free unde a fost plasat alcoolul spre comercializare nu corespunde celei prevăzute la art.124 alin.(9) și art.125 alin.(3) din Codul fiscal, adică nu este un magazin duty-free amplasat în zona plecării.  Prin urmare producătorul autohton pierde dreptul de a solicita restituirea accizei achitate în cuantum de 104,33 lei/litru alcool absolut. Suplimentar, producția alcoolică respectivă va fi supusă repetat impozitării cu acciză, la comercializarea acesteia, în măsura în care mărfurile supuse accizei care se comercializează în magazinele duty-free amplasate în zona intrării pe teritoriul Republicii Moldova, sau sunt destinate deservirii corpului diplomatic sunt supuse drepturilor de import. Prin urmare, alcoolul comercializat va fi impozitat repetat cu o acciză în mărime de 104,33 lei/litru alcool absolut.  Astfel, pentru produsul autohton se achita de 2 ori acciza, odată producătorul și odată magazinul duty-free, iar producătorul este defavorizat față de importator, fapt pentru care mărfurile autohtone devin neconcurențiale în raport cu cele din import.  Prin urmare, prin prisma proiectul de lege s-a propus ca producătorul să beneficieze de dreptul a solicita restituirea accizei pentru mărfurile livrate administratorilor magazinelor duty-free, fără a ține cont de locația magazinului respectiv.  Este important de menționat, că modificările prevăzute în proiect nu aduc atingere regimului fiscal aplicat mărfurilor comercializate în magazinele duty-free amplasate în zona intrării pe teritoriul Republicii Moldova, magazinul duty-free pentru deservirea corpului diplomatic, în măsura în care potrivit art.125 alin.(5) din Codul fiscal, mărfurile supuse accizelor plasate în destinația magazinul duty-free amplasat în zona intrării pe teritoriul Republicii Moldova, magazinul duty-free pentru deservirea corpului diplomatic, după comercializare, la încheierea destinației vamale, sunt plasate sub regimul vamal de import cu perceperea drepturilor de import;   * + ajustarea art.124 alin.(111) are drept scop asigurarea uniformizării terminologiei utilizate ca urmare a intrării în vigoare a Legii nr.122/2019 pentru modificarea unor acte legislative, în partea în care începînd cu 1 ianuarie 2020, baza de calcul a drepturilor de import aferente mărfurilor introduse pe teritoriul Republicii Moldova se efectuează pornind de la valoarea intrinsecă a acestora. Prin urmare, modificarea propusă este una tehnică, și va asigura aplicarea tratamentului tarifar favorabil în materie de acciz asupra mărfurile importate de către persoanele juridice în scopuri necomerciale a căror valoarea intrinsecă nu depășește 100 euro, aplicînd astfel principiile de acordare a scutirii de accize, similare celor aplicate actualmente în partea ce ține de TVA *(intrarea în vigoare: 01.05.2020)*;   + în partea ce ține de modificările ce vizează „taxa pentru extragerea mineralelor” *(intrarea în vigoare: 01.01.2021)*. În vederea respectării principiilor echității fiscale şi certitudinii impunerii, statuate de Codul fiscal, prin asigurarea condițiilor echitabile pentru toți agenții economici care activează în domeniul extragerii mineralelor utile, pornind de la faptul că în prezent baza impozabilă la taxa pentru extragerea mineralelor utile este costul mineralelor utile extrase, a căror valoare este direct proporțională cu cheltuielile ce le suportă agentul economic în procesul de extracție a mineralelor utile se propune ca baza impozabilă să constituie volumul mineralelor utile extrase, iar cota taxei să constituie una fixă, pentru o unitate a mineralului util extras.   Pentru stabilirea mărimii cotelor în mărime fixă pentru extragerea mineralelor utile a fost efectuată o analiză a informațiilor reflectate în dările de seamă prezentate de către contribuabili pentru anii 2017-2019.  Sub aspect de încasări aferente taxei pentru extragerea mineralelor utile, menționăm că în perioada anului 2017 acestea au constituit 11,45 mil. lei, în anul 2018 – 15,05 mil. lei, iar în anul 2019 -17,7 mil. lei.  În scopul majorării încasărilor la buget, cota taxei pentru extragerea mineralelor utile se propune de a fi stabilită – valoarea medie pe unitate a mineralului util extras în mărime dublă. Urmare a modificărilor propuse, la buget se preconizează a fi încasate suplimentar circa 15 mil. lei.  De asemenea, avînd în vedere că pe parcursul anilor 2017-2019 la taxa pentru efectuarea prospecţiunilor geologice, taxa pentru efectuarea explorărilor geologice și taxa pentru lemnul eliberat pe picior, sumele încasate sunt nesemnificative (în total sumele acumulate în anul 2019 a constituit 415 mii lei), se propune abrogarea acestora.  Concomitent, în scopul folosirii raționale şi complexe a subsolului, protecţiei acestuia, precum şi asigurării securităţii lucrărilor la folosirea subsolului, se propune unificarea: taxei pentru folosirea spaţiilor subterane în scopul construcţiei obiectivelor subterane, altele decît cele destinate extracţiei mineralelor utile şi taxei pentru exploatarea construcţiilor subterane în scopul desfăşurării activităţii de întreprinzător, altele decît cele destinate extracţiei mineralelor utile într-o taxă unică – taxa pentru folosirea subsolului.  Astfel, implicînd costuri mici, vor fi asigurate toate condiţiile necesare pentru folosirea raţională a spaţiilor subterane, precum şi construirea şi exploatarea construcțiilor subterane nelegate de extragerea substanțelor minerale utile.  **Modificările realizate la Legea nr.1585/1998 cu privire la asigurarea obligatorie de asistenţă medicală, Legea nr.489/1999 privind sistemul public de asigurări sociale, Legea asigurării pentru accidente de muncă şi boli profesionale nr.756/1999, Legea nr.1593/2002 cu privire la mărimea, modul şi termenele de achitare a primelor de asigurare obligatorie de asistenţă medicală și Legea nr.289/2004 privind indemnizaţiile pentru incapacitate temporară de muncă şi alte prestaţii de asigurări sociale** *(intrarea în vigoare: 01.01.2021)* au drept scop comasarea contribuțiilor de asigurări sociale (atît a celor datorate de angajator cît și cele datorate de angajați) la nivel de angajator (cu excluderea simultană a primelor de asistență medicală) ceea ce va permite repartizarea poverii fiscale între angajator și angajat.  Această nouă abordare are drept scop simplificarea procedurii de calcul și achitare a contribuțiilor respective pentru angajator, fapt ce va contribui la ridicarea indicatorilor Doing Business. De asemenea, simplificarea procedurilor va avea impact direct asupra optimizării proceselor de administrare și control, exercitate de Serviciul Fiscal de Stat și Casa Națională de Asigurări Sociale.  Vizavi de impactul propunerilor înaintate pentru persoanele angajate relatăm că în cazul comasării PAM la nivel de angajat (cu excluderea simultană a CAS) suma plăților suportate se va diminua cu 1,5% puncte procentuale.   |  |  | | --- | --- | | La situația actuală | Începînd cu 01.01.2021 | | Obligațiile angajatorului | Obligațiile angajatorului | | CAS - 23%, 18%, 33%, 26% 12% | CAS - 24% (18%+6%); 29% (23%+6%); 39% (33%+6%); 32% (26%+6%); 18% (12%+6%) | | PAM - 4,5% |  | | Obligațiile angajatului | Obligațiile angajatului | | CAS - 6% | PAM - 9% (4,5%+4,5%) | | PAM - 4,5% |  |   Suplimentar, prevederile ce vizează completarea art.17 și modificarea pct.1.6 din anexa nr.1 a Legea nr.489/1999 privind sistemul public de asigurări sociale, au drept scop  susținerea angajatorilor din domeniul agricol, prin acordarea acestora dreptul de a beneficia de compensarea contribuţiilor de asigurări sociale de stat obligatorii în mărime de 6% dacă aceștia practică în decursul perioadei de gestiune nu mai puţin de 95% din activităţile stipulate în grupele 01.1–01.6 din Clasificatorul activităţilor din economia Moldovei. Prin urmare odată cu excluderea obligațiilor de practicare exclusivă a activităților menționate supra, agricultorii pot diversifica activitatea acestora în limita plafonului admis, cu păstrarea dreptului de a achitarea a contribuţiilor de asigurări sociale de stat obligatorii în mărime de 12% la fondul de salarizare şi la alte recompense.    **Modificările ce vizează ajustarea prevederilor Legii Fondului de susţinere a populaţiei nr.827/2000** (intrarea în vigoare: 01.07.2020) au drept scop fortificarea surselor de finanțare a fondului respectiv, ceea ce va permite o sporire a protecției sociale a persoanelor defavorizate.  Astfel, se propune introducerea a 2 taxe, și anume „taxa de portabilitate” și „taxa aeroportuară”, ceea ce va asigura suplinirea Fondului cu aproximativ 120 mil. lei anual (*intrarea în vigoare: 1 iulie 2020*).  ***Impact bugetar anul 2020 +60 mil. lei.***  Modificările prevăzute la **Legea nr.77/2016 cu privire la parcurile pentru tehnologia informației**, au drept scop prelungirea garanției privind aplicarea impozitului unic pentru rezidenții parcului IT cu 4 ani.  Astfel, conform prevederilor din alineatul (4) a articolului 15 din Legea nr.77/2016 cu privire la parcurile pentru tehnologia informației, în cazul în care sînt adoptate legi noi care modifică cota și/sau componenţa impozitului unic perceput de la rezidenții parcurilor pentru tehnologia informației prevăzut la alin. (1) lit. a) şi/sau îl anulează, rezidenţii parcului au dreptul, în cursul unei perioade de 5 ani de la data intrării în vigoare a prezentei legi, care însă nu va depăşi termenul de funcţionare a parcului respectiv, să activeze conform legilor în vigoare pînă la data intrării în vigoare a noilor legi. Dacă anumite impozite şi/sau taxe incluse în impozitul unic perceput de la rezidenții parcurilor pentru tehnologia informației prevăzut la alin. (1) lit. a) sînt înlocuite, potrivit legislației, cu alte impozite şi/sau taxe, componența impozitului unic se va ajusta corespunzător, fără modificarea cotei acestuia.  În acest sens termenul de garanție pentru rezidenții parcurilor IT de 5 ani expiră la data de 01.01.2022, iar conform propunerilor acesta va constitui 01.01.2026.  Se constată că activitatea „Moldova IT park” are un impact pozitiv şi contribuie la creşterea industriei IT, crearea unui mediu concurenţial pentru industria IT din Republica Moldova, atragerea şi reţinerea în ţară a specialiştilor calificaţi şi a companiilor inovative străine, creșterea competitivității pe plan internațional. „Moldova IT park” este o combinaţie unică de facilităţi fiscale, prezenţa virtuală, simplificare a procedurilor administrative şi interacţiunii cu autorităţile, deschidere către investitori şi profesionişti de înaltă calificare. Cumulativ, aceste condiţii au făcut oferta Parcului atractivă pentru companii, înregistrarea şi dezvoltarea afacerilor IT în Republica Moldova, generând efecte multiplicative pentru întreaga economie naţională.  **În partea ce ține de modificarea Legii nr.131/2012 privind controlul de stat asupra activităţii de întreprinzător** (*intrarea în vigoare: la data publicării*), menționăm că aceasta este condiționată de necesitatea de a prevedea condiții speciale la înregistrarea controalelor în Registrul de stat al controalelor și completarea delegației de control în cazul în care controlul fiscal este efectuat pentru verificarea activității de transport sau cu scopul depistării activității desfășurate ilegal, reieșind din specificul efectuării a asemenea verificări.  Este de menționat că, în cazul în care se efectuează controlul pentru verificarea activității de transport sau cu scopul depistării activității desfășurate ilegal, nu în toate cazurile se cunoaște numele/denumirea concretă a persoanei, dar de cele mai multe ori verificarea este efectuată pe un anumit segment – o anumită localitate sau o anumită adresă – aferent căruia se constată desfășurarea ilegală a activității de către persoane concrete.  Respectiv, în asemenea situații, în Registrul de stat al controalelor și în delegația de control nu pot fi completate datele despre persoana supusă controlului.  Reieșind din acest specific, apare necesitatea reglementării în lege a unor derogări în partea ce ține de datele pe care le conține delegația de control și datele care urmează a fi înregistrate în Registrul de stat al controalelor în cazul în care se efectuează controlul pentru verificarea activității de transport sau cu scopul depistării activității desfășurate ilegal.  Ca urmare a aprobării acestor modificări, se va asigura completarea delegației de control și înregistrarea controalelor în strictă concordanță cu specificul obiectului controlului.  **Modificările ce vizează ajustarea prevederilor Legii nr.278/2007 privind controlul tutunului** au drept scop amînarea termenului de implementare a prevederilor din art.25 alineatul (5) de la 20 mai 2020 pîna la expirarea a 3 luni de la momentul ridicării stării de urgență a termenului de stabilire a interdicției de expunere vizibilă a produselor din tutun. Măsura este una necesară în contextul în care în lunile martie-mai 2020 agenții economici urmau să desfășoare activitățile de instalare în punctele de vânzare a echipamentelor de vânzare speciale (rafturi, dulapuri etc.).  În contextul declarării stării de urgență pe întreg teritoriul Republicii Moldova, marea majoritate a agenților comerciali și-au limitat sau chiar sistat activitatea economică în această perioadă și au implementat măsuri pentru a reduce riscul de contaminare cu COVID-19 a angajaților.  Prin urmare, aceasta măsura are drept scop evitarea situației prin care mai multe persoane se află în același loc, în cazul dat pentru a instala noile echipamente, asigurînd astfel implementarea măsurilor de precauție și asigurarea protecției persoanelor care urmau a fi antrenate în activitatea respectivă.  Este important de menționat că măsura respectivă nu periclitează politica de diminuare a consumului de tutun, o simplă analiză a situației, demonstrează că Ministerului Finanțelor promovează o politică foarte agresivă de majorare a accizelor din tutun. Prin urmare, la situația de 1 aprilie în anul 2019 au fost încasate din accize 230 mil. lei, iar în anul 2020 - 456 mil. lei, practic de 2 ori mai mult.  **Cu referință la ajustările aferente Codului vamal și a Legii nr.302/2017 cu privire la Serviciul Vamal**:   * modificările prevăzute art.128 și art.129 din Codul vamal *(intrarea în vigoare: 01.05.2020)*, stabilesc norme ce vizează îmbunătățirea mecanismului de administrare fiscală prin implementarea reglementărilor în baza cărora se va asigura evitarea dublei impozitări cu TVA aferente redevențelor achitate pentru importurile de mărfuri.   Prin urmare, mecanismul propus prin prisma normelor de modificare se bazează pe interacțiunea din autoritățile de administrare fiscală (Serviciul Fiscal de Stat și Serviciul Vamal) în vederea asigurării administrării eficiente a obligațiilor fiscale aferente TVA în cazul în care ca urmare a importurilor de mărfuri, TVA aferent redevențelor a fost declarat și achitat pe contul Serviciului Fiscal de Stat. În astfel de cazuri, Serviciul Vamal va constata că obligația vamală aferent cuantumului TVA datorat ca urmare a importului de mărfuri a fost stins în cuantumul și la data în care suma respectivă a fost transferată pe contul Serviciului Fiscal de Stat;   * art. 42 alin. (2) din Legea cu privire la Serviciul Vamal nr. 302/2017 *(intrarea în vigoare: 01.05.2020)* se completează cu prevederi care prevăd că prin dispoziția scrisă a directorului şi în conformitate cu prevederile legislației muncii, funcționarul vamal poate fi atras să presteze ore de muncă suplimentară, muncă în zilele de repaus şi în cele de sărbătoare nelucrătoare în interes de serviciu. Modificarea este argumentată de faptul că activitatea Serviciului Vamal este un gen special de activitate în serviciul public ce constă în exercitarea funcțiilor şi atribuțiilor ca parte componentă a sistemului organelor de drept şi al organelor securității statului. Dat fiind faptul că Serviciul Vamal asigură securitatea economică a statului 24 din 24 de ore, fluidizează non stop traficul prin punctele de trecere a frontierei de stat, apare necesitatea de a atrage funcționarii vamali să presteze ore de muncă în schimburi.   Totodată, ținînd cont de specificul climateric al zonelor de amplasare a posturilor vamale, și anume: ceață densă, averse puternice de ninsoare, lapoviță și polei, în deosebi pe timp de noapte, timpul aflat în drum spre și de la locul serviciului practic se dublează cu cel efectiv lucrat. Suplimentar, prin operarea modificărilor propuse se va reduce din cheltuielile suportate din bugetul de stat, pentru achitarea funcționarilor vamali a cheltuielilor de transport tur-retur.  **Modificările realizate la art.15 din Legea nr.397/2003 privind finanțele publice locale** (intrarea în vigoare: *01.05.2020*) degrevează legislația de norme desuete, care nu pot fi aplicate în practică, ținînd cont că împrumuturile pentru cheltuieli capitale nicidecum nu pot fi contractate pe termen scurt. Totodată, pentru bugetele municipale Bălți și Chișinău, plafonul atribuit plăților anuale legate de deservirea datoriilor contractate pe termen lung se majorează de la 20% la 30% în scopul creșterii posibilității de investiții majore în infrastructura deja depășită, avînd la bază potențialul financiar al acestor unități administrativ-teritoriale de acoperire și rambursare a împrumuturilor contractate pe termen lung.  Prin derogare de la prevederile articolului 56 alineatul (2) din Legea 100/2017 cu privire la actele normative, prevederile proiectului intră în vigoare la 3 perioade distincte: la 1 mai 2020, la 1 iulie 2020 și la 1 ianuarie 2021. Aceasta se explică prin faptul că modificările care au drept scop ajustarea tehnică a normelor sau vin să simplifice punerea în aplicare a legislației fiscale și vamale, fapt pentru care este necesar punerea în aplicare odată imediată (01.05.2020). Modificările care necesită ajustarea cadrului normativ secundar, în vederea aplicării conforme a acestora, intră în vigoare la 1 iulie 2020 și 1 ianuarie 2021. |
| **5.** **Fundamentarea economico-financiară** |
| Conform celor descrise de mai sus, adoptarea prezentului proiect comportă cheltuieli bugetare după cum urmează.  Majorarea cheltuielilor bugetare 90 mil. lei  Diminuarea veniturilor bugetare 960 mil. lei  Impact asupra deficitului bugetar 1,05 mld. lei |
| **6. Modul de încorporare a actului în cadrul normativ în vigoare** |
| Prezentul proiect de lege nu implică modificarea, elaborarea sau abrogarea unor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului Hotărîrii Guvernului privind modificarea unor acte legislative, este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate.  În conformitate cu prevederile Regulamentului Guvernului, aprobat prin Hotărîrea Guvernului nr.610/2018, prezentul proiect se transmite spre avizare repetată Ministerului Justiției, Ministerului Economiei și Infrastructurii, Ministerului Afacerilor Interne, Ministerului Sănătății, Muncii și Protecţiei Sociale și Centrului Național Anticorupție. |
| **8. Constatările expertizei anticorupţie** |
| Informaţia privind rezultatele expertizei anticorupţie va fi inclusă după recepţionarea raportului de expertiză anticorupţie în sinteza obiecţiilor şi propunerilor/recomandărilor la proiect de lege. |
| **9.** **Constatările expertizei juridice** |
| Informaţia referitoare la concluziile expertizei juridice privind compatibilitatea proiectului de hotărîre cu alte acte normative în vigoare, precum şi respectarea normelor de tehnică legislativă va fi inclusă după recepţionarea expertizei juridice în sinteza obiecţiilor şi propunerilor/recomandărilor la proiectul de lege. |

**Viceprim-ministru,**

**Ministru al Finanțelor**  **Serghei PUȘCUȚA**